Cuneiform Tablet RA 59 32
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-na-a GAL-ki-li-a ù na-zi-ma a-na a-šur-ma-lik qí-bí-ma um-ma i-na-a-ma a ma-lá té-er-tí-kà a-na GAL-ki-li-a ù na-zi aṭ-ḫi-ma 10 ma-na KÙ.BABBAR a-mu-ra-am ša É ma-ḫi-ri-im GAL-ki-li-a a-na na-zi i-dí-in-ma ù na-zi 10 ma-na KÙ.BABBAR ú-ra-dí-ma ŠU.NÍGIN 20 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu ku-nu-ki-ni DINGIR-ba-ni na-áš-a-kum um-ma GAL-ki-li-a ù <gap> na-zi-ma a-na a-šur-ma-lik qí-bí-ma iš-tù šu-mì-a-bi₄-a a-na ki-ša-ar-ší-im e-ru-bu ma-tí-ma ṭup-pí-kà ú-lá ni-ip-tí ṭup-pí-kà IGI i-na-a ni-pá-tí-ma KÙ.BABBAR ma-lá i ba-áb-tí-kà ni-lá-qé-ú ú né-nu ša ra-du-e-em nu-ra-da-ma a-na IGI i-na-a nu-ba-al-ma ni-kà-na-ak-ma nu-šé-ba-lá-kum ú 2 GÍN KÙ.GI a-na li-bi₄ né-pì-ší-im na-dí